**Olli Harder** (født 31. januar 1986) er en newzealandsk fotballtrener.

Trenerkarriere
--------------

Harder har vært trener i USA, Kina, Norge og England. 

Før 2016-sesongen ble han hentet fra Amazon Grimstad til Klepp Kvinner Elite som ny assistenttrener og hovedansvarlig for rekruttlaget. Klepp endte på 10.-plass i Toppserien, samtidig som Harder ledet J19-laget til NM-gull. Sesongen etter tok han over som hovedtrener for Klepp. Han tok laget til en 4.-plass i Toppserien 2017, etterfulgt av sølv i Toppserien 2018 og bronse i Toppserien 2019. Etter 2019-sesongen ble det kjent at Harder ga seg som trener i Klepp, etter å ha gjort de til et stabilt topplag i sin tid som hovedtrener.

Harder hadde flere tilbud etter suksessen i Klepp, og avslo blant annet tilbud om å bli hovedtrener i Vålerenga Fotball Damer i Toppserien og herrelaget Øygarden FK i OBOS-Ligaen. I desember 2019 ble det kjent at han hadde takket ja til å bli assistenttrener i Sandnes Ulf. Etter kun ett år i klubben ble det i desember 2020 kjent at Harder og Sandnes Ulf var enige om å avslutte samarbeidet.

Kort tid etter at Harder var ferdig i Sandnes Ulf ble det kjent at han har ansatt som ny hovedtrener for West Ham United Women i FA Women's Super League. Laget endte på 9.-plass i 2020/21-sesongen, og året etter i Harders første fulle sesong i klubben endte de på 6.-plass. I mai 2022 ble det kjent at Harder forlot West Ham for å søke nye utfordringer.

Kort tid etter at det ble annonsert at Harder ga seg i West Ham, ble det klart at han var ansatt som ny sportssjef i SK Brann Kvinner. I juli 2022 overtok han som hovedtrener i Brann for resten av sesongen, etter at Alexander Straus ble hentet til Bayern München. 7. desember 2022 ble det kjent at Harder ble permanent hovedtrener for Brann.

4. mai 2023 ble det kjent at Harder var ferdig som hovedtrener i Brann, grunnet svake prestasjoner og manglende utvikling.

Personlig liv
-------------

Harder har tyske foreldre, men er oppvokst i New Zealand.

Referanser
----------

1. ↑
2. ↑  Sel, Tarjei (16. desember 2015). «(+) Klepp har fått ny assistenttrener». *Jærbladet* **(norsk)**. Besøkt 23. juni 2022.
3. ↑  Sel, Tarjei (18. november 2016). «(+) Klepp-jentene jublet for NM-gull». *Jærbladet* **(norsk)**. Besøkt 23. juni 2022.
4. ↑  Sel, Tarjei (16. september 2016). «(+) Han blir ny Klepp-trener hvis han vil». *Jærbladet* **(norsk)**. Besøkt 23. juni 2022.
5. ↑  «Klepps suksesstrener Olli Harder gir seg». *www.aftenposten.no*. Besøkt 23. juni 2022.
6. ↑  Sel, Tarjei (9. desember 2019). «(+) Takket nei til Vålerenga». *Jærbladet* **(norsk)**. Besøkt 23. juni 2022.
7. ↑  «Olli Harder er ansatt som Landros assistent i Sandnes Ulf». *www.aftenbladet.no*. Besøkt 23. juni 2022.
8. ↑  «Oliver Harder ferdig i Sandnes Ulf». *www.aftenposten.no*. Besøkt 23. juni 2022.
9. ↑  «West Ham United women’s team appoint Olli Harder as manager | West Ham United F.C.». *www.whufc.com* **(engelsk)**. Besøkt 23. juni 2022.
10. ↑  «West Ham United announce departure of manager Harder with Konchesky stepping up». *FAWSL Full-Time* **(engelsk)**. 8. mai 2022. Besøkt 23. juni 2022.
11. ↑  Lundsør, Einar (15. mai 2022). «(+) Branns nye sjef ble trigget av trykket rundt klubben». *Bergensavisen* **(norsk)**. Besøkt 23. juni 2022.
12. ↑  «Harder tar over som hovedtrener». *Brann*. Besøkt 21. juli 2022.
13. ↑  «Blir hovedtrener permanent». *Brann*. Besøkt 14. desember 2022.
14. ↑  AS, TV 2 (4. mai 2023). «Olli Harder sparket som hovedtrener i Brann». *TV 2* **(norsk)**. Besøkt 4. mai 2023.
15. ↑  Whyatt, Katie. «Olli Harder: New West Ham Women boss will shoot for the moon». *The Athletic* **(engelsk)**. Besøkt 23. juni 2022.

Eksterne lenker
---------------

* (en) Olli Harder – Soccerway Rediger på Wikidata